Kalle Palling

Kalle Palling (sündinud 27. veebruaril 1985 Käru alevikus) on Eesti endine poliitik.

 Haridus 
Kalle Palling lõpetas 2000. aastal Käru Põhikooli ja 2003. aastal Türi Gümnaasiumi. Aastatel 2003–2009 õppis Palling Tartu Ülikooli Türi Kolledžis keskkonnateaduse erialal.

 Töökäik 
Kalle Palling töötas 2004–2005 OÜ-s Piperon müügiesindajana ning on alates 2005 selle juhatuse liige. Ta on 2006 maist Peostuudio OÜ juhatuse liige ning 2006 augustist Virto OÜ juhatuse liige. Ta on olnud ka ettevõtte Eesti Energia nõukogu liige.Kalle Palling lahkub Eesti Energia nõukogust, Postimees, 02. september 2015

 Poliitiline tegevus 
Kalle Palling on Eesti Reformierakonna liige alates 2005. Ta oli Eesti Reformierakonna Noortekogu peasekretär 2006–2007 ning on Noortekogu juhatuse liige alates 2005 novembrist. Palling oli XI Riigikogu, XII Riigikogu ja XIII Riigikogu liige ning kuulus 30. septembrini 2019 ka XIV Riigikogu koosseisu.

Reformierakonna rahastamisskandaali ajal ütles anonüümseks jääda sooviv endine Reformierakonna liige 23. mail 2012, et sai 2008. aastal Kalle Pallingu käest raha, mille kandis enda isikliku annetusena partei arvele. Kalle Palling kommenteeris seda "Aktuaalsele kaamerale" samal päeval nii: "Ei oska seda kommenteerida. Pole olnud sellist asja."Endine reformierakondlane tunnistas Pallingult saadud raha annetamist, Eesti Rahvusringhäälingu uudised, 23. mai 2012

Riigiprokuratuur esitas augustis 2012 Pallingule kuriteokahtlustuse erakonna majandustegevusele või varale kehtestatud piirangute rikkumises ja pistise võtmises.Lisaks Michalile ja Lillole sai kuriteokahtlustuse ka Kalle Palling, ERR uudised, 29. august 2012

Riigikogu liikmena oli ta jagamismajanduse eestkõneleja ning Eesti Päevalehe väitel seadis end korduvalt tõsisesse huvide konflikti.Kalle Palling mässis end sõidujagamise eestkõnelejana huvide konflikti, ERR, 11. juuli 2022

Viited

 Välislingid 

 CV Reformierakonna lehel (3. märtsi 2011 arhiiviversioon)

Kategooria:Eesti Reformierakonna poliitikud
Kategooria:XI Riigikogu liikmed
Kategooria:XII Riigikogu liikmed
Kategooria:XIII Riigikogu liikmed
Kategooria:XIV Riigikogu liikmed
Kategooria:Sündinud 1985